**ΑΝΑΚΟΙΝΩΣΗ ΠΑΣΧΟΝΤΩΝ ΑΠΟ ΣΟΒΑΡΕΣ ΑΣΘΕΝΕΙΕΣ**

Οι επιτυχόντες της ειδικής κατηγορίας πασχόντων από σοβαρές ασθένειες 2022, είτε ολοκλήρωσαν την ηλεκτρονική εγγραφή είτε θα εγγραφούν απευθείας στη Γραμματεία του Τμήματος επιτυχίας, σύμφωνα με την παρ. 6 του άρθρου 6 της Υ.Α. Φ.153/52642/Α5/10-05-2022 (Β΄2320), πρέπει, οι ίδιοι ή μέσω εξουσιοδοτημένου προσώπου, να καταθέσουν στις Γραμματείες αυτοπροσώπως ή, εναλλακτικά, με ταχυδρομική αποστολή με συστημένη επιστολή και απόδειξη παραλαβής τα ακόλουθα δικαιολογητικά προκειμένου να ολοκληρωθεί η εγγραφή τους: από την **Τρίτη 27-09-2022 έως Παρασκευή 30-09-2022**αυτοπροσώπως (καθημερινά 11:00-13:00) ή μέσω ταχυμεταφορικής εταιρίας (courier).

**Δικαιολογητικά:**

1)Αντίγραφο της Αίτησης εγγραφήςαπό την ηλεκτρονική εφαρμογή του Υ.ΠΑΙ.Θ με υπογραφή (εκτύπωση από το site του Υπουργείου Παιδείας)

2) Ευκρινές φωτοαντίγραφο του δελτίου της αστυνομικής τους ταυτότητας ή άλλο δημόσιο έγγραφο, από το οποίο αποδεικνύεται η ακριβής ημερομηνία γέννησης και τα ονομαστικά τους στοιχεία.

3) Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε.

4) Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε α) από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (Β΄ 358) κοινή υπουργική απόφαση, είτε β) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

5) Τρεις (3) φωτογραφίες τύπου αστυνομικής ταυτότητας

6) Μόνο για αγόρια, **πιστοποιητικό γέννησης**όπου να φαίνεται ο αριθμός μητρώου αρρένων (χρειάζεται για την αναβολή στράτευσης) (εκτύπωση από <https://www.gov.gr/ipiresies/oikogeneia>)

7) Βεβαίωση ΑΜΚΑ (εκτύπωση από το <https://www.amka.gr/AMKAGR> )

8)Υπεύθυνη Δήλωση, στην οποία θα αναγράφεται ότι «δεν είμαι εγγεγραμμένος/η σε άλλη σχολή ή Τμήμα ΑΕΙ της ημεδαπής»

9)Διεύθυνση μόνιμης κατοικίας (λογαριασμός ρεύματος ή νερού) ή πιστοποιητικό μόνιμης κατοικίας από το Δήμο

10)Υπεύθυνη Δήλωση χρήσης προσωπικών δεδομένων [ΕΔΩ](https://www.mst.ihu.gr/wp-content/uploads/2019/09/%CE%A5%CE%A0%CE%95%CE%A5%CE%98%CE%A5%CE%9D%CE%97-%CE%94%CE%97%CE%9B%CE%A9%CE%A3%CE%97-%CF%80%CF%81%CE%BF%CF%83%CF%89%CF%80%CE%B9%CE%BA%CE%AC-%CE%B4%CE%B5%CE%B4%CE%BF%CE%BC%CE%AD%CE%BD%CE%B1.pdf)

Για τους επιτυχόντες στην ειδική κατηγορία **Έλληνες πολίτες της Μουσουλμανικής Μειονότητας της Θράκης**, η εγγραφή τους ολοκληρώνεται με την **αποστολή μέσω courier** των παραπάνω δικαιολογητικών, συμπεριλαμβανομένου και *μιας βεβαίωσης ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή Έβρου*. Αν έχουν μετεγγραφεί σε άλλο Δήμο άλλης περιοχής, πρέπει να αποστείλουν ή καταθέσουν αυτοπροσώπως βεβαίωση του συγκεκριμένου Δήμου από τη οποία να προκύπτει ότι μετεγγράφηκαν σ’ αυτόν, από Δήμο των ανωτέρω Νομών.

Όσοι φοιτητές διαγράφηκαν από άλλα Πανεπιστήμια ή ΤΕΙ προκειμένου να κάνουν την ηλεκτρονική εγγραφή και δεν το δήλωσαν κατά την εγγραφή (ταυτόχρονα) θα προσκομίσουν βεβαίωση διαγραφής από το Πανεπιστήμιο ή ΤΕΙ το οποίο ήταν προηγουμένως εγγεγραμμένοι.

Για την περίπτωση που τα δικαιολογητικά αποσταλούν με courier να χρησιμοποιηθεί η παρακάτω διεύθυνση:

**Διεθνές Πανεπιστήμιο της Ελλάδος –  Πανεπιστημιούπολη Καβάλας**

**Τμήμα Λογιστικής και Χρηματοοικονομικής**

**Άγιος Λουκάς Τ.Κ. 65404 Καβάλα**

**Υπόψη: Γραμματεία του Τμήματος**

**Τηλέφωνο: 2510-462187,186**

Από τη Γραμματεία του Τμήματος Λογιστικής και Χρηματοοικονομικής